钦定古今图书集成/明伦汇编/氏族典/第239卷 > 张旭
## 钦定古今图书集成/明伦汇编/氏族典/第239卷 > 张旭

按《唐书李白传》：文宗时，诏以白歌诗，裴旻剑舞，张旭
草书，为三绝。旭，苏州吴人，嗜酒，每大醉，呼叫狂走，乃
下笔。或以头濡墨而书，既醒自视，以为神，不可复得
也，世呼张颠。初仕为常熟尉，有老人陈牒求判，宿昔
又来。旭怒其烦，责之。老人曰：“‘观公笔奇妙，欲以藏家
尔’。旭因问所藏，尽出其父书。旭视之，天下奇笔也。自
是尽其法。”旭自言始见公主担夫争道，又闻鼓吹而
得笔法。意观倡公孙舞剑，器得其神。后人论书，欧、虞、
褚、陆皆有异论，至旭无非短者，传其法，惟崔邈、颜真
卿云。